ચેમ્બરનું એવુ કહેવુ છે કે, રાજકોટના આંગણે સૌરાષ્ટ્ર કક્ષાનો વાયબ્રન્ટ ઈવેન્ટ યોજાતો હોય તો તેનું મુખ્ય યજમાનપદ તેને જ મળવુ જોઈએ અને તેના નેજા હેઠળ જ આ ઈવેન્ટ યોજવો જોઈએ. અન્ય સંસ્થાઓ જોડાવા માંગતી હોય તે બહારથી ટેકો આપી ઈવેન્ટને પોેતાનું યોગદાન આપી શકે છે, પરંતુ સોમા અને તેના પ્રમુખે ધરાર સોમાને જ મુખ્ય આયોજક બનાવવાનો આગ્રહ રાખતા અને આવકનો ૫૦ ટકા હિસ્સો માંગ્યો હતો. (ઈવેન્ટ દરમિયાન સ્પોન્સરશીપ અને સ્ટોલના ભાડાથી ગયા વર્ષે ૨૦થી ૨૫ લાખની આવક થવા પામી હતી) જે ચેમ્બરને મંજુર નહોતો. ચેમ્બરનું કહેવુ છે કે સોમા અને તેના પ્રમુખ આખો ઈવેન્ટ હાઈજેક કરી જવા માંગતા હતા એટલું જ નહીં ચેમ્બર અને તેના હોદેદારોને અંધારામાં રાખી આમંણ કાર્ડ પણ સોમાના ઉપક્રમે છપાવી લેવામાં આવ્યા હતા.